KOMISIJOS REGLAMENTAS (EB) Nr. 1680/2006
2006 m. lapkričio 14 d.
panaikinantis Reglamentą (EB) Nr. 976/2006, kuriuo priimamos išimtinės Vokietijos kiaulienos rinkos rėmimo priemonės
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1), ypač į jo 20 straipsnio 1 dalį ir 22 straipsnio antrą pastraipą,
kadangi:
(1)
Dėl klasikinio kiaulių maro protrūkio tam tikruose Vokietijos regionuose Vokietijos valdžios institucijos ėmėsi sanitarinių priemonių pagal 2001 m. spalio 23 d. Tarybos direktyvos 2001/89/EB dėl Bendrijos klasikinio kiaulių maro kontrolės priemonių (2) 9, 10 ir 11 straipsnių nuostatas. Išimtinės šios valstybės narės kiaulienos rinkos rėmimo priemonės buvo priimtos Komisijos reglamentu (EB) Nr. 976/2006 (3).
(2)
Atsižvelgiant į pažangą, pasiektą įgyvendinant sanitarijos priemones, reikėtų nebetaikyti išimtinių rinkos rėmimo priemonių. Todėl reikėtų panaikinti Reglamentą (EB) Nr. 976/2006.
(3)
Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 976/2006 panaikinamas.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 14 d.